Putin besøker Krim-halvøya
ARTIKKELEN ER OVER TRE ÅR GAMMEL Putin skal lede et møte i sin mektige sikkerhetskomité på Krim-halvøya. Han skal også besøke et ungdomsforum i det som blir hans femte Krim-besøk siden området ble annektert i mars 2014. Besøket skjer like etter at den russiske presidenten anklagde Ukraina for å ha sendt militære sabotasjegrupper inn i det Russland-annekterte området forrige uke. Ukrainske myndigheter har avvist dette, og Ukrainas president Petro Porosjenko uttalte torsdag at han frykter en fullskala russisk invasjon på alle fronter. Les også: Her er Putins charter-paradis Stadig hyppigere brudd på våpenhvilen og russisk styrkeoppbygging nær den ukrainske grensen har skapt frykt for en kraftig opptrapping av konflikten mellom de to landene, både hos FN og NATO. Den norske utenriksministeren Børge Brende (H) har også uttalt at han er bekymret over det som skjer i Svartehavsområdet. – I en situasjon hvor våpenhvilebruddene i Øst-Ukraina har tatt seg opp igjen til tidligere nivåer, gir den seneste utviklingen ytterligere grunn til bekymring, sa Brende forrige uke. Den utrolige snuoperasjonen: Putin og Erdogan fra bitre fiender til «kjære venner»
Russlands president Vladimir Putin har ankommet Krim-halvøya, mens spenningen mellom Ukraina og Russland øker.